המסננת ב "אישטבח" | מאפה כורדי-סורי אלוהי
מאפה אלוהי | אישטבח.
על המקום | אישטבח.
למסעדת אישטבח הגענו באמצע שבוע בשעות הצהריים הדי מאוחרות. זוהי מסעדה די קטנה שמתמחה במאפה כורדי-סורי של תפו"א ובשר. אין ספק שהמקום מתאים במיוחד לארוחת צהריים הן מפני המנות הגדולות והמשביעות והן בגלל שלטעמי המקום קצת נטול אווירה לארוחת ערב.
ישבנו על הבר הקטן בסמוך לטאבון הענק ממנו יוצאים המאפים הנהדרים.
על האוכל | אישטבח.
התפריט מציע את המאפה במילויים שונים: בשר בקר, עוף, נקניקיות, קבבים, צמחוני. בהמלצת המלצרית לקחנו את מנת הדגל שנקראת "סיסקה" (43 ש"ח) ומנה נוספת של "בריסקט" (46 ש"ח). מאחר וחלקנו את שתי המנות כבר קיבלנו מראש את המנה חצויה, כאשר בכל צלחת יש את שני חצאים משני הסוגים.
כל המנות מבוססות על פירה תפו"א בתחתית, כשעליו מונחת ערמה גדושה ומכובדת של תבשיל הבשר. הפירה בצבע צהבהב בגלל תיבול של כורכום וקארי. אני אישית לא חובבת של התבלינים הללו, ויש לציין כי מלבד הצבע שהם נתנו לפירה בטעם הם לא היו מורגשים כלל.
המנה של הסיסקה, כאמור היא מנת הדגל, הכילה בשר צלעות בקר בבישול ארוך. המנה של הבריסקט הכילה תבשיל חזה בקר בבירה. שני התבשילים היו דומים יחסית זה לזה עם בשר רך ונימוח שמתפרק לסיבים.
הבצק של המאפה היה גולת הכותרת. בצק דק וקריספי שמצליח להחזיק את כל המילוי הכבד הזה בצורה מרשימה, כאשר בתחתית יש שומשום שמוסיף קראנץ' שמתפצח בפה.
לצד המאפים הגיעו סלטים קטנים ומטבלים. הטחינה הייתה מעולה והיא משתלבת נפלא עם הטעמים של הצלי בקר. גם הסלט פלפלים וחצילים היה מעולה!!
איך עושים שמבורכ?
אווירה ושירות | אישטבח.
השירות היה מצויין [פשוט מלצרית תותחית]. כשהתיישבנו מיד קיבלנו סלטים קטנים לפתיחה והסברים מפורטים על המילויים השונים ועל הקונספט של המאפה הכורדי שמקורו בשאריות של הבשר שנשארו מהשבת – ועל זה אומרים "ש-מבורך" ומכאן שם המאפה "שמבורכ".
המקום נטול עיצוב והאווירה בו פשוטה וקולעת בול לארוחת צהריים.
לסיכום– שנתברך בהרבה "שמבורכים" – מאפה אלוהי.
סיסקה- 43 ש"ח
בריסקט- 46 ש"ח
2 בירות סטלה (בקבוק)- 40 ש"ח
סה"כ 129 ש"ח (לפני טיפ).
דירוג הגולשים 9.1 (7 votes)
טלפון: 02-623-2997
כתובת: השקמה פינת בית יעקב 1, ירושלים
לינק לדף הפייסבוק של אישטבח
הקודם לונדון
הבא סאטיה
17/05/2015	91,741
11/08/2014	74,745
29/07/2016	45,897